WEB-SERVENTA	Tretze ans, o pòc mès, aurie Carriazo, quan, amiat pera sua inclinacion picaresca, sense que l'obliguèsse cap mau tractament que sa pairs li hessen, solet peth sòn gost e talents, se desliguèc, coma diden es gojats, de çò de sa pairs, e partic per aguesti mons endauant, autant de content dera vida liura, qu'ena mitat des incomoditats e misèries qu'aquerò compòrte, non trapaue mens era abondor dera casa de sa pair, ne l'espisaue anar a pè, ne l'ofensaue eth hered, ne era calor lo shordaue: entada eth totes es epòques der an li èren doça e templada primauèra; autant dormie sus era garba d'ua aira qu'en matalassi; damb tant de plaser se calaue en palhèr d'un ostau coma se s'ajaçaue entre dus linçòs d'Olanda.